​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ការសម្ភាសរបស់ ញឹម លឹមហេង

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ញឹម លឹមហេង

ការសង្ខេបប្រវត្តិរបស់ ញឹម លឹមហេង

*ញឹម លឹមហេងមានអាយុ៦៦ឆ្នាំ កើតនៅក្នុងឆ្នាំរោង នៅក្នុងភូមិព្រែអណ្តូង ឃុំព្រែកក្របៅ ស្រុកកងមាស ខេត្តកំពង់ចាម។ ទ្រាមានបងប្អូនបង្កើតទាំងអស់ ៨នាក់​ ហើយម្តាយឪពុកជាអ្នកធ្វើស្រែចំការ ។ ទ្រាបានរៀបការនៅក្នុងសម័យប៉ុលពតនៅឆ្នាំ១៩៧៥ តែដោយសារចាស់ទុំជាអ្នករៀបចំទុកដាក់អោយ នៅអាយុ២២ឆ្នាំ ដោយបានស្គាល់លោកយាយដែរព្រោះគាត់ក៏អ្នកភូមិជាមួយនឹងគ្នា នៅក្នុងសម័យប៉ុលពតនោះគឺគេប្រើទ្រាអោយភ្ជួរស្រែចំការ ទាំងភ័យខ្លាចគេយកទៅសម្លាប់ចោល តែបានសំណាងល្អទ្រានិងក្រុមគ្រួសារបានរួចជីវិតមកជួបជុំគ្នាទាំងអស់ តែមានបងប្អូនខ្លះបានស្លាប់នៅជំនាន់នោះខ្លះដែរ។ បន្ទាប់មកទ្រាប្រកបមុខរបរធ្វើស្រែចំការដ៏ដែរ ដោយមានដីដែលរដ្ឋបានចែករបបអោយ និងបានផ្ទះចាស់មួយពីគេតំលៃ៥ជី យកមកជួសជួល ដោយកំលាំងញើសឈាមខ្លួនឯង ព្រោះផ្ទះចាស់ជាផ្ទះកេរ គឺត្រូវបានគេទំលាក់គ្រាប់បែកឆេះអស់ នៅក្នុងសម័យលន់ណល់!! ហើយទ្រាមានកូនសរុបទាំងអស់៥នាក់តែបានស្លាប់អស់១នាក់ នៅសល់តែ៤នាក់នោះទេ សុតតែកូនស្រីៗ ដែលនៅរស់សព្វថ្ងៃ។*

ក៖ ចាសខ្ញុំសូមជំរាបរលឹកទ្រា!

ខ៖ បាទ!ៗ

ក៖ តើទ្រាសព្វថ្ងៃសុខសប្បាយដែរឬទេទ្រា?

ខ៖ បាទ! សុខសប្បាយ!

ក៖ ចាសខ្ញុំឈ្មោះកុយ សុភី បានមកធ្វើការសម្ភាសនៅឆ្នាំចរ សំរិតស័ក ២៥៦២ ខែមិគសិរ ១៥កើត ត្រូវនឹងថ្ងៃ សៅរ៏ ទី២២ ខែធ្នូ ២០១៨ ។ នាមត្រកូលឈ្មោះ ទ្រា តើមានឈ្មោះអ្វី?

ខ៖ ញឹម លឹមហេង!

ក៖ ឈ្មោះហ្នឹងអ្នកណាជាអ្នកដាក់អោយទ្រា?

ខ៖ ឈ្មោះហ្នឹងដាក់មកពីឪពុក មកពីជីដូនជីតាតាំងពីដើមក។ ឪពុកឈ្មោះ ញឹមហើយដល់ពេលមកសង្គមហ្នឹងយកនាមត្រកូលរបស់ឪពុក។

ក៖ ចឹងហេស! តើចឹងឈ្មោះហ្នឹងមានអត្តន័យយ៉ាងដូចម្តេចដែរ?

ខ៖ វាដូចអត់ដឹងដែរ!

ក៖ ចឹងល្អចឹងទៅណាទ្រា?

ខ៖ បាទ!ខ្ចឹមសារនុង!

ក៖ ចឹងសព្វថ្ងៃនេះទ្រាមានឈ្មោះហៅក្រៅ១ទៀតដេស?

ខ៖ អត់ទេ!

ក៖ តើទ្រាមានសញ្ជាតិជាអ្វី?

ខ៖ ខ្មែរហ្នឹង!

ក៖ ទ្រាកើតនៅថ្ងៃខែឆ្នាំណា?

ខ៖ ភ្លេចទៅហើយមិនដឹងកើតនៅឆ្នាំមួយពាន់ប្រាំបួនរយប៉ុន្នាននោះទេ ។

ក៖ ចឹងឥឡូវអាយុប៉ុន្នាន?

ខ៖ ៦៦ហើយ!!

ក៖ ឆ្នាំអីចេសទ្រា ឆ្នាំអ្វីទ្រាឆ្នាំខ្មែរ?

ខ៖ ខ្ញុំកើតឆ្នាំរោង!

ក៖ ចឹងឆ្នាំរោងហើយឥឡូវអាយុ៦៦នេសទ្រា?

ខ៖ បាទ!

ក៖ ចឹងទ្រាមានទីកន្លែងកំណើតកើតក្នុងភូមិឃុំស្រុកខេត្តណា?

ខ៖​នៅក្នុងភូមិព្រែអណ្តូង ឃុំព្រែកក្របៅ ស្រុកកងមាស ខេត្តកំពង់ចាមហ្នឹង។

ក៖ ចាស!ចឹងនាមត្រកូលរបស់ឪពុកទ្រាមានឈ្មោះអ្វី?

ខ៖ ឈ្មោះ ឡេងញឹម!

ក៖ តើសព្វថ្ងៃនេះគាត់នៅរស់ដេស?

ខ៖ ស្លាប់អស់ហើយ!

ក៖ ចឹងតើពេលកាលគាត់ស្លាប់នុង តើគាត់ស្លាប់ដោយមូលហេតុអ្វីទ្រា?

ខ៖ ឪពុករបស់ខ្ញុំស្លាប់នៅជំនាន់ប៉ុលពតជំនាន់៧៥!

ក៖ ចឹងដោយសារប៉ុលពតសម្លាប់ឬក៏ដោយសារជំងឺ?

ខ៖ គាត់វាពិបាកដែរ គាត់ឈឺនេះមក ហើយខ្ញុំមានបងប្អូន៣នាក់ ដល់ពេលថ្ងៃមួយគាត់ចាប់បងប្អូនខ្ញុំថាជាប្រជាជនថ្មី ថាមកពីភ្នំពេញនោះ ហើយយកទៅបាត់ទៅ ដល់ពេលចឹងឪពុកខ្ញុំបានប៉ុន្នានថ្ងៃគាត់ខូចស្លាប់ទៅ ឡើងអស់១គ្រួសារដែរ។

ក៖ ចឹង!កាលគាត់ស្លាប់នុងអាយុប៉ុន្នានដែរ?

ខ៖ ប្រហែល៥០ជាងអីគាត់ល្បាក់ប៉ុណ្ណឹង។

ក៖ តើគាត់ចេះអក្សរអីដេស?

ខ៖ គាត់ចេះដែរ!

ក៖ ចឹង!ចុះភាសាបរទេសអីគាត់ចេះដេស?

ខ៖ អូ! …អត់ចេះទេ!

ក៖ ចុះតើគាត់មានអត្តចរិតអីយ៉ាងម៉េចដែរ?

ខ៖ ហែស! គាត់មានអីស្លូតបូតជាធម្មតាដូចតែខ្ញុំហ្នឹងដែរ។

ក៖ ចឹងនៅនេះនុងគាត់មានមុខរបរធ្វើអ្វី?

ខ៖ ធ្វើស្រែចំការនុង!ជាធម្មតា!

ក៖ ចឹង!ទីកន្លែងគាត់កើតនៅក្នុងភូមិឃុំស្រុកខេត្តណា?

ខ៖ គាត់រស់នៅស្រុករកាគយ យើងហ្នឹង រស់នៅ ស្រុកកងមាស នុងដ៏ដែរនុង នៅតាមមាត់ទន្លេងហ្នឹង។

ក៖ ចាសហើយ!ចឹង!​ បងប្អូនគាត់បង្កើតៗតើគាត់មានឈ្មោះអ្វីគេខ្លះដូចជាបងគេទី១ឈ្មោះអ្វី?

ខ៖ យូរទៅភ្លេចអស់ដែរ យូរឆ្នាំដែរហើយ!ចាំមើលគាត់នុងបងគេ។

ក៖ ហើយចុះទី២?  
ខ៖ ទី២ឈ្មោះ សុនស្រី!

ក៖ ចាស!

ខ៖ ហើយបានមកយាយរឿន យាយរឹម បងប្អូនរបស់គាត់បាន៤ទៅ៥នាក់ដែរ ចំណែកខាងគាត់ណា។

ក៖ ចាសចឹងមានតែប៉ុណ្ណឹងនោះទេ?

ខ៖ បងប្អូនខាងគាត់ស្លាប់អស់ហើយ! ចាស់ៗអស់ហើយ។

ក៖ ចឹងនាមត្រកូលម្តាយរបស់ទ្រាមានឈ្មោះអ្វី?

ខ៖ អ៊ុន ញឹប!

ក៖ ចាសចឹងសព្វថ្ងៃគាត់នៅរស់ដែរ?

ខ៖ ស្លាប់ហើយ!

ក៖ តើគាត់ស្លាប់ដោយសារមូលហេតុអ្វីដែរ?

ខ៖ ជំងឺរបស់គាត់

ក៖ តើគាត់ស្លាប់នុងអាយុប៉ុន្នានដែរ?

ខ៖ ដូចជា៧២ មិនដឹងជា៧០ប៉ុន្នាននោះទេ ដូច៧២ចឹងហើយ។

ក៖ តើគាត់ចេះអក្សរដែរឬទេទ្រា?

ខ៖ អឹម! គាត់ដូចជាមិនសូវជាចេះដែរ។

ក៖ តើគាត់មានអត្តចរិតយ៉ាងម៉េចដែរ?

ខ៖ អឹម! គាត់នុងដូចជាវាស្លូតបូតដែរនោះទេ គាត់មិនទៅជាកាចនោះទេ។

ក៖ តើមុខរបររបស់គាត់ធ្វើអ្វី?

ខ៖ ធ្វើស្រែចំការហ្នឹង!

ក៖ តើគាត់មានទីកន្លែង?

ខ៖ នៅស្រុកព្រែកអណ្តូងនុងដែរ ជាស្រុកកំណើតរបស់គាត់នៅឃុំព្រែកក្របៅនុង។

ក៖ ចឹងឪពុកទ្រានៅរកាគយ?

ខ៖ បាទ នៅរកាគយ!

ក៖ ចឹងតើគាត់មានដែរបានប្រាប់ដល់ទ្រាដែរឬទេ ថាតើមូលហេតុអ្វីបានមកដណ្តឹងម្តាយនៅឯហ្នឹងណា?

ខ៖ មិនដឹងបាននិយាយដែរ! ដឹងគ្រាន់តែថាស្រុកកំណើតឪពុករបស់ខ្ញុំនោះគឺនៅឯហ្នឹង។

នេះនៅម្តុំក្រោយខាងជើងនេះ!

ក៖​ចាស! ចឹងបងប្អូនរបស់គាត់បង្កើត?

ខ៖ ឈ្មោះ ឆាំ! ឈ្មោះអ៊ុន ផៀង!

ក៖ ចឹង!គាត់បងគេ?

ខ៖ គាត់បងគេ ហើយបានមក គេហៅថាតា ឆយ ហើយបានមកយាយញឹប ម្តាយខ្ញុំហ្នឹង១ និងបានមកតាអឿនោះមួយនាក់ទៀត កូនពៅ បាន៤នាក់ហ្នឹង។

ក៖ ចាស! ហើយចឹងទៅទ្រាបានរៀបអាពាហ៏ពិពាហ៏នៅក្នុងឆ្នាំណាដែរទ្រា?

ខ៖ ខ្ញុំ៧៥ ហើយបានមកចូលរបបប៉ូលពតនុង!

ក៖ ចូលទ្រាចូលរៀបរាប់អំពីការរៀបអាពាហ៏ពិពាហ៏នុងបានរៀបចំតាមប្រពៃណីខ្មែរយើងដែរអត់?

ខ៖ កាលនុងវាធ្វើតាមប្រពៃណីខ្មែរយើងដែរ វាបានរៀបអោយដែរ ប៉ុន្តែច្រើនគូណាស់។

ក៖ ចាស!

ខ៖ ២០ទៅ៣០គូឯណោះ ហើយវាកាប់គោអីស៊ីគ្នាវានុង! បាទកាលនៅជំនាន់នុង។

ក៖ ចាសចឹងអោយយើងមានប្រាប់បងប្អូនទៅចូលរៀនហូបអោយបានឆ្អែតអីអត់ទេ?

ខ៖ អត់ទេ! អាភ្ញៀវតែមានអ្នកស្រុកនៅនុង កាលនៅក្នុងជំនាន់ប៉ុលពតនុង ឆ្នាំ៧៥។

ក៖ ចាសចឹងការរៀបអាពាហ៏ពិពាហ៏នៅកាលនុងមានជួលភ្លេងខ្មែរអីដេស?

ខ៖ ទេ! អត់មាននោះទេបាទ!

ក៖ ចឹងបានពិសារគ្រាប់គ្រាន់ដែរហេសទ្រា?

ខ៖ វាបានស្ទើគ្រាប់និងស្ទើមិនគ្រាប់!

ក៖ ចឹងដូចថាទ្រាអីបានចូលស្តីដណ្តឹងតាមប្រពៃណីដែរ?

ខ៖ បាទ!ចឹងចូលទៅវាចាប់ កាលនៅម៉ាជំនាន់ខ្ញុំនុងនៅមានម្តាយពុកចូលស្តីដណ្តឹង តែមកដល់ក្រោយនេះអត់នោះទេ​វាចាប់គូតែម្តង!។

ក៖ អូ…

ខ៖​រើសដាក់ៗតែម្តង!

ក៖ ចឹង!ទ្រាបានឃើញអ៊ីអី!​ ហើយស្គាល់ចិត្ត ចឹង! មានបានឃើញរូបរាងអីហើយ?

ខ៖ បាទ! នៅក្បែរគ្នាហ្នឹងបាទ!

ក៖ កាលទ្រារៀបអាពាហ៏ពិពាហ៏នុងនៅអាយុប៉ុន្នានដែរ?

ខ៖ ខ្ញុំ២២ហើយ!

ក៖ ២២! ទ្រាបានចូលសិក្សាដែស? បានចូលរៀនត្រឹមថ្នាក់ទីប៉ុន្នាន?

ខ៖ ខ្ញុំត្រឹមថ្នាក់ទី៧ដែរ!

ក៖មានបានចេះភាសាបរទេសអីដេស?

ខ៖ អត់ទេ!ៗ

ក៖ ចឹងទ្រាកាន់សាសនាអ្វី?

ខ៖ ព្រះពុទ្ធហ្នឹង!

ក៖ ទ្រាមានមុខរបរធ្វើអ្វី?

ខ៖ ធ្វើស្រែចំការហ្នឹង

ក៖ នៅកាលពីពេល ក៏ប៉ុន្តែកាលនុងទ្រាបានរៀបការនៅសម័យប៉ុលពតចឹងរៀនបានបន្តិចហើយអត់មានបានធ្វើការអ្វីទេមុខរបរកាលនៅជំនាន់នុងណា!

ខ៖ អត់ ! អត់មានបានធ្វើនោះទេ។

ក៖ ចាស! ចឹងនាមត្រកូលខាងប្រពន្ធរបស់ទ្រាមានឈ្មោះអ្វី?

ខ៖ ឪពុកឈ្មោះស៊ុន ចឹងស៊ុន យ៉ុនអ៊ី។

ក៖ ចាស! ថ្ងៃខែឆ្នាំកំណើតរបស់គាត់?

ខ៖ ប៉ុន្នាននោះទេ! ដូច៥៩ឬ៦០ហើយ ( គាត់សួរប្រពន្ធគាត់នៅជិតនោះថា៖ ឆ្នាំអី?) ឆ្នាំច។

ក៖ តើគាត់មានបានចូលរៀនដេស?

ខ៖ មិនសូវនុងអត់ផងទេមើលទៅ!

គ៖​អត់មិនរៀនសោះ! កាលជំនាន់អត់មានអីរៀន។

ខ៖ ចប់មកនុងប៉ុលពតរហូត! លន់ណល់អាពតនុង។

ក៖ ចាសអ៊ីមានសញ្ជាតិជាអ្វី?

ខ៖ ខ្មែរយើងហ្នឹង កាន់សាសនាព្រះពុទ្ធ!

ក៖ ចុះមុខរបរបស់គាត់?

ខ៖ ធ្វើស្រែចំការ!

ក៖ ចាសហើយចុះគាត់មានអត្តចរិតយ៉ាងម៉េចដែរទ្រា?

ខ៖ ធម្មតាស្លូតបូត!

ក៖ ទីកន្លែងរបស់គាត់កើតនៅក្នុងភូមិ?

ខ៖ នៅព្រែកអណ្តូងដែរ!

ក៖ ចាសដូចគ្នាទ្រា!

ខ៖ បាទ! ដូចគ្នាហ្នឹង!

ក៖ អឺ! …បងប្អូនរបស់គាត់បង្កើតៗ តើមានឈ្មោះបងគេទី១ឈ្មោះអ្វី?

ខ៖ ច្រើនគ្នាដែរនុង!

ក៖​ចាសមានឈ្មោះអ្វីបងគេទី១?

ខ៖ ស៊ុនណៃស៊ី!

ក៖ ចាសប្រាប់ភេទផងទ្រា?

ខ៖ ភេទស្រី!

ក៖ ចាសទី២?

ខ៖ ទី២ ស៊ុន ងួន ភេទប្រុស

ក៖ ចាសទី៣?

ខ៖ ទី៣ ស៊ុនណៃគី! ភេទស្រី។ គាត់ប៉ុលពតយកទៅវ៉ៃចោលបាត់!

ក៖ ចឹង!

ខ៖ បាទ! ស្លាប់នៅជំនាន់ប៉ុលពត!

ក៖ ទី៤?

ខ៖ ទី៤មកស៊ុន គ្រីល ប្រុស!

ក៖ ទី៥?

ខ៖ ស៊ុន យ៉ុនលី ភេទស្រី!

ក៖ ទី៦?

ខ៖ ទី៦ស៊ុន យ៉ុនអ៊ី!

ក៖ ទី៧?

ខ៖ ទី៧ ស៊ុន សុខខេង ប្រុស! ហើយបានមកស៊ុន ពៅ! ស្រី។ អស់ហើយ!ច្រើនណាស់

គ៖ ៨នាក់ថាតិច ហាសៗៗ

ខ៖ ប៉ុលពតយកទៅវ៉ៃចោលអស់២! គ្រួសារ!

ក៖ ទ្រាមានកូនសព្វថ្ងៃមានកូនប៉ុន្នាននាក់?

ខ៖ ខ្ញុំសព្វថ្ងៃកូន៤ កូនទាំងអស់៥តែស្លាប់១ ទៅហើយចឹងនៅកូន៤។

ក៖ ចាសចឹងកូនទី១ឈ្មោះអ្វី ហើយទ្រាប្រាប់ភេទផង?

ខ៖ សព្វថ្ងៃនៅ៤ កូនទី១​ហេងចាន់ធី! ស្រី! កូនទី២ ហេងធារ៉ា! ស្រីដែរ។

គ៖ សុតតែស្រី!

ខ៖ កូនទី៣ ហេងចាន់ទី! ស្រីដែរ ហើយក្រោយហេងចាននីនេះ ក៏ស្រីដែរ ស្រីទាំង៤។

ក៖ ចុះមកចៅវិញបានប៉ុន្នានហើយចឹងឥឡូវ?

ខ៖ ចៅប៉ុន្នានដណ្តប់នោះទេ!

ក៖ អូច្រើនដែរ!ស្រីប៉ុន្នាន?

ខ៖ ចៅច្រើនណាស់នេះ!

ក៖ ចៅមាន?

ខ៖ ១២!

ក៖ ស្រីមានប៉ុន្នាន?

ខ៖ ស្រី៨! ប្រុស៤។

ក៖ ចាស! ទ្រាកើតនៅក្នុងសង្គមណាខ្លះដែរទ្រា?

ខ៖ ខ្ញុំកើតនុងវាច្រើនសង្គមដែរហើយ មើល! កាលសម្តេចតាសីហនុ! មកលន់ណល់ បានមកអាគេហៅរំដោះនោះ ហើយបានមកអាពត បានមកវេទនា ច្រើនណាស់។

ក៖ ចាស!

ខ៖ ពេលលន់ណល់ធ្វើរដ្ឋប្រហារទំលាក់សម្តេចសីហនុនោះក៏ទាន់។

ក៖ ចាសៗ

ខ៖ ពេលនុងធំហើយ!

ក៖ ចឹងពេលជំនាន់សម្តេចតានុងជំនាន់សង្គមរាស្រ្តជានិយមចឹងហេសទ្រា?

ខ៖ បាទសង្គមរាស្រ្តជានិយម!

ក៖ ចឹងកាលនុងទ្រាមានអាយុប៉ុន្នានទ្រាចាំដែស?

ខ៖ អាយុ១៥ទៅ១៦ហើយកាលនុងហ៎។

ក៖ ចាសចឹងកាលនុងទ្រាបានទាន់ចឹង នៅក្នុងប្រទេសកាលនុងតើមានកាលរីកចំរើនយ៉ាងម៉េចខ្លះ?

ខ៖ និយាយពីការរីកចំរើនវិញ មិនដូចជានៅពេលឥឡូវនេះនោះទេ! ឥឡូវនេះគេរីកច្រើន។

ក៖ ចឹងមកដល់ពេលឥឡូវនេះមានការអភិវឌ្ឍន៏ច្រើនជានៅសង្គមនុង?

ខ៖ បាទ! នេះខ្ញុំមើលឃើញណា!

ក៖ ចាស!

ខ៖ មានគេរីកនៅតាមខ្នរអី នៅតាមស្ពាន!

ក៖ ចឹងកាលទ្រានៅជាមួយនឹងឪពុកម្តាយ ទ្រាកាលនុងមានជីវៈភាពយ៉ាងដូចម្តេចដែរ?

ខ៖ ទេ! ប៉ុន្តែជីវៈភាពនៅកាលនុងដូចអត់មានអីទេ ជីវៈភាពធូធា! ដូចជាសម្បូរសប្បាយ។

ក៖ ទ្រាប្រកបមុខរបរ!

ខ៖ ធ្វើស្រែចំការតែថាអត់មានសំបូរដូចជានៅពេលឥឡូវនេះនោះទេ។

ក៖ ទ្រាចូលនិយាយអំពីការធ្វើស្រែចំការនៅកាលជំនាន់នុងយ៉ាងម៉េចដែរ តើបានទិន្នផលច្រើនដែរឬទេចឹងណា?

ខ៖ បាទ!

ក៖ដោយសារអ្វីទ្រានៅកាលនុង?

ខ៖ នៅកាលនុងបានច្រើនតែមិនបានសូវប៊ូតទឹកអីនោះផង តែចេះធ្វើទៅវាកើត គ្មានប្រឡាអីចឹងនោះផង ដូចនៅខាងក្រោយផ្ទះនេះអត់មានបានស្ទូងផង ព្រោះតែចោល។

ក៖ រួចទៅបានទិន្នផលច្រើន!

ខ៖ បាទ!ដល់ពេលដឹកបាន៥ទៅ៦ដឹក!!

ក៖ ចឹងកាលនុងធ្វើស្រូវនុងទៅតាម!

ខ៖ ទៅតាមធម្មជាតិ!

ក៖ ចាសលក្ខខណៈធម្មជាតិ អត់មានប៊ូតទឹកអីទេ?

ខ៖ អត់ទេ! នៅស្រុកនៅកាលនុងមានម៉ាស៊ីនអី!

ក៖ ចឹងនៅកាលនុងអឺ! ភ្លៀង!

ខ៖ ភ្លៀង!

ក៖ ចឹងភ្លៀងនៅកាលនុងទៅតាមរដូវកាលនុងវាគ្រាប់គ្រាន់ អត់មានរាំងអីនោះទេ!

ខ៖ បាទ! ហើយដល់ពេលឥឡូវនេះដូចជាភ្លៀងនុងវាអត់មានទាន់ទៀតយ៉ាងម៉េច!

ក៖ ចឹងមកដល់ឥឡូវនេះប្រែប្រួលហើយ!

ខ៖ ប្រែប្រួលហើយ!

ក៖ចាសដល់ចឹងទៅលំបាក! ចឹងជីវៈភាពកាលនៅជំនាន់នុងអត់មានលំបាកអីនោះទេ ក្នុងជីវៈភាពគ្រួសារគ្រាប់ដេសទ្រា?

ខ៖ បាទ! !អត់មានលំបាកអីទេ! គ្រាប់គ្រាន់!

ក៖ ចាសចឹងហើយចូលមក គឺចូលនៅក្នុងរបរអ្វីទៀត?

ខ៖ បានហើយចូលនៅក្នុងរបរប៉ុលពត!

ក៖ ចុះកាលពេលលន់ណល់នោះយ៉ាងម៉េចដែរទ្រា?

ខ៖ កាលនុងវាប៉ុន្នានខែហើយ ទំលាក់តែគ្រាប់បែកហើយរត់!

ក៖​ចឹងបានរយៈពេលខ្លីនោះទេណ៎?

ខ៖ ហ្នឹងហើយបានរយៈពេលខ្លីនោះទេ បានរត់!

ក៖ រត់យ៉ាងម៉េចគេទ្រា?

ខ៖ អឺ ..លន់ណល់នៅកាលនុង ធ្វើយ៉ាងម៉េច​គឺធ្វើរដ្ឋប្រហារ វ៉ៃជាមួយនឹងខ្មែរ ក្រហម !! ដុងដាំង!!! ស្មានេះអីស្មានតែអង្គុយកើតហ្ហ៎ បើមិននាំគ្នាអង្គុយនៅក្នុងរន្ធដៅ។

ក៖ ចឹងនៅក្នុងរន្ធដៅទៀតហេសទ្រា?

ខ៖ ហ្នឹង! អ្នកចេញមកខាងក្រៅនុង!

ក៖ ចឹងអត់មានហ៊ានមក ពីក្នុងរន្ធដៅអីនោះទេនៅតែក្នុងផ្ទះ?

ខ៖ បាទ!​អត់ហ៊ានទេ! នៅតែក្នុងរន្ធដៅ ហើយទំលាក់គ្រាប់បែក។

ក៖ ចឹងអត់មានបានប្រកបមុខរបរធ្វើអ្វីនោះទេ?

ខ៖ ធ្វើដែរ បានធ្វើស្រែចំការនុង ក៏ប៉ុន្តែរត់ខ្លះ!! បានតែមួយស៊ីៗចឹងទៅវាគ្រាន់តែវេទនា។

ក៖ រួចចឹងទៅតើមានបានចូលដល់របបអ្វីគេទៀត?

ខ៖​រួចទៅបានចូលផុតពីលន់ណល់មក បានចូលមកនៅក្នុងរបប ! តែថានៅកាលនុងគេបានហៅថាពួករំដោះនោះ មិនមានបានអីហ្នឹងយើង តែថានៅពេលនុងបានប៉ុន្នានថ្ងៃដែរ។

ក៖ ទ្រាចូលនិយាយអំពីពាក្យរំដោះនុងណាយ៉ាងម៉េចដែរពេលនុង?

ខ៖ នេះដូចថាមានពួកណា គេបានមករំដោះចឹងណា!

ក៖ ចាចឹងនុងរយៈពេលខ្លីដែរហេសទ្រា?

ខ៖ ខ្លីទេ!

ក៖ ចាសគ្រាន់តែមានការច្រួលច្របលមួយភ្លេកចឹងទៅហេសទ្រា?

ខ៖ បាទ!

ក៖ ចឹងនៅក្នុងប៉ុលពតយូរ?

ខ៖ យូរឡើងវេទនាតែម្តង អត់តែម្តង។

ក៖ ចាសចឹង! ចូលដល់របបប៉ុលពតតើពេលនុងជីវៈភាពនៅក្នុងគ្រួសារនិមួយៗយ៉ាងម៉េចដែរទ្រាចូលរៀបរាប់មើល?

ខ៖ អានុង បើសិនជារឿងស៊ីអីវាលំបាក ព្រោះគេអោយស៊ីវាអត់ទៀង!

ក៖ ចឹងអត់អោយស៊ីបានគ្រាប់គ្រាន់ចឹងហេសទ្រា?

ខ៖ អត់មានបានអោយគ្រាន់នោះទេ នៅស្រុកខាងខ្ញុំ បើសិនជាស្រុកគេនោះមិនដឹងនោះទេ តែថាបើសិនជានៅក្នុងស្រុកនេះអត់មានបានគ្រាប់នោះទេ។

ក៖ ចា!

ខ៖ មានបបរ១គីឡូអីនុង១ ខ្ទះត្នោត។

ក៖ រួចចុះមានគ្នាប៉ុន្នាននាក់ទៅទ្រា?

ខ៖ ១ខ្ទះ ១ភូមិ! ហើយចឹង១ខ្ទះ បាន១គីឡូអង្ក នៅក្នុង១ខ្ទះយើងហ្នឹង។

ក៖ ចាសក៏ប៉ុន្តែចង់ដឹងថា នៅក្នុង១ខ្ទះនុងបានចែកអោយគ្នាប៉ុន្នាននាក់?

ខ៖ នេះគេបានវាល់នៅក្នុង១គ្រាប់ពោត!! បានដឹង។

ក៖ ចាស!

ខ៖ ហើយដល់នេះវាបានដូសនៅក្នុងកាផុន ចឹងហើយបានវាដាក់អោយយើងបានផឹក។

ក៖ហឹមចាស!

ខ៖ ហើយចឹងបានដល់ពេល១គ្រាប់ពោតគេបានហៅថា១ក្បាលវែកស្វានោះ!

ក៖ ចាស!!

ខ៖ ដែលកាលនុងគេស្ងោរពោតក្រហមចឹងទៅ អោយវាហើមហើយ ដូស១វែកៗ អោយស្មើគ្នា។

ក៖ ចាស!

ខ៖ហើយអានោះវាប្រហើមគ្រាប់ពោតណា! ហើយដល់ពេលស្រុកនៅខាងគេមិនដឹងនោះទេ​តែថាបើសិនជានៅក្នុងស្រុកកងមាសនេះគឺថាវាទូរទៅចឹងតែម្តង។ឃុំព្រែកក្របៅនេះ អត់មានអ្នកណាគេហ៊ានដើរទៅឯណា តែថាគាំងប្រលប់គេស៊ីហើយ គេចែកគ្នាអោយបាន១វែកៗចឹងទៅ។

ក៖ ហើយចឹងនៅក្នុង១ថ្ងៃគេអោយហូប ប៉ុន្នាន?

ខ៖ ២ពេល!

ក៖ ចាសនៅស្មាម៉ានខ្លះទៅ?

ខ៖ នៅក្នុងម៉ោង១២មួយពេលនិងម៉ោង៥មួយពេល!

គ៖ មានតែ២ពេលហ្នឹង

ក៖ អូនិយាយចឹងទ្រារឿងម្ហូបគេអោយមានអោយគ្រាប់គ្រាន់នោះទេ នៅក្នុង១ខ្ទះគេអោយហូប១គីឡូអង្កចឹងហេស?

ខ៖ ១គីឡូអង្ក បាទ!

ក៖ ហើយចឹងដល់ពេលផុតពីនុងទៅ?

ខ៖ គេបានអោយគ្រាប់ពោត!!

ក៖ គ្រាប់ពោត!..

ខ៖ បាទ! ស្ងោរអោយវាបានរីកចឹងទៅចែកគ្នាម្នាក់១វែក។

ក៖ ពោតក្រហមហ៎?

ខ៖ ពោតក្រហមហ្នឹងណា!...

ក៖ ចឹងឥឡូវទ្រា ចូលនិយាយអំពី គាត់អោយធ្វើការ វិញតើគេអោយធ្វើការយ៉ាងម៉េចដែរ?

ខ៖ ម៉ោង៤នោះទៅហើយ!

ក៖ ចឹងម៉ោង៤ជិតភ្លឺហ្នឹង?

ខ៖ បាទ! ម៉ោង៤ជិតភ្លឺចឹងបាទ!

ក៖ ទៅធ្វើការរួមគ្នាចឹងទៅហេសទ្រា?

ខ៖ បាទ! ចែករួមគ្នាចឹងទៅ! ហើយដល់ពេលមានអ្នកខ្លះគេបាច់ទឹកក៏បាច់ទឹកទៅ!! ហើយអ្នកណាគេទៅធ្វើអីក៏ទៅៗ។

ក៖ ចាស!

ខ៖ ដោយតែថាដល់ពេលម៉ោង៤នោះទៅហើយ!!

ក៖ អូចឹងទៅធ្វើការនុង តើគេអោយទ្រាទៅធ្វើការអ្វីដែរ កាលជំនាន់ប៉ុលពតនុង?

ខ៖ ខ្ញុំគេអោយទៅភ្ជួរដី!!

ក៖ ភ្ជួរដី! ហឹម! ចឹងការភ្ជួរដីនុងនៅក្នុង១ថ្ងៃគេអោយទ្រាបានភ្ជួរប៉ុន្នានស្រែ?

ខ៖​វាលំបាកដែរហ្នឹង ទៅច្រើនគ្នាដែរ វាអត់មានសូវគិតនោះទេ ដូចថាអោយទៅភ្ជួរចឹងមានមេក្រុមវាមួយទៅដែរ ទៅភ្ជួរនុង ដឹកនាំទៅភ្ជួរ។

ក៖ ចាស!ចឹងនៅក្នុង១ក្រុមប៉ុន្នាននឹមទៅ?

ខ៖ ជួនកាល១០នឹមអីចឹងទៅ!...

ក៖ បានប៉ុន្នានស្រែដែរទ្រា?

ខ៖ ហឹម រកថាមិនឃើញនោះទេ វាអត់ទៀងដែរ។

ក៖ ប៉ុន្តែនៅតាមក្រុមៗធ្វើនុងទៅបានផែនការណ៏គេដាក់អោយ ធ្វើរួចៗដែរហេសទ្រា?

ខ៖ បាទ! ចេះតែប្រឹងទៅ ដូចថាខ្លាចងាប់ហើយចឹងបានចេះតែប្រឹងធ្វើទៅ ខ្លាចគេយកទៅស្លាប់ចោល។ មានកំពុងតែភ្ជួរៗហៅ១យកទៅ!!

ក៖ ហៅនុងអត់មានហៅថា យ៉ាងម៉េច យើងធ្វើទៅអត់បានគ្រាប់ផែនការណ៏គេឬក៏យ៉ាងម៉េចដែរ?

ខ៖ វាធ្វើចេះតែខុសណា!!

ក៖ អូ! ..ខុស!

ខ៖ វាខុសទាំងអស់ ខុសតែ១អីក៏យកគ្នាទៅ គ្នាស្លូត ហើយខុស មិនបានដឹងថាខុសរឿងអី។

ក៖ ចឹង! ធ្វើខុសផែនការណ៏ហើយយកទៅទៀត!

ខ៖ បាទ! ចង់បណ្តើរយកទៅ!...

ក៖​ចឹងទ្រាបានឃើញសកម្មភាពហ្នឹងយកទៅទៀត! តើទ្រាបានឃើញគេចង់យកទៅហេសទ្រា?

ខ៖ ឃើញ!! ឃើញជាន់ស្តែង ឃើញច្រើនណាស់!

ក៖ អូ!! …ដល់ពេលនុងទ្រាមានអារម្មណ៏យ៉ាងម៉េចដែរ?

ខ៖ មានអារម្មណ៏យ៉ាងម៉េច! គឺមានអារម្មណ៏ថាភ័យ តែថាគេហើយគឺអញទៀតហើយ! ចេះតែទប់ចិត្តទៅ ។ វាមើលទៅដូចជាគ្មានរឿងអីសោះចេះតែចាប់ទៅ! យកទៅកុំហុសគឺយកទៅវ៉ៃចោលទាំងអស់នុងកាលនុង ក៏ប៉ុន្តែមនុស្សយើងដូចថាចេះតែមានអាយុវាមិនអស់ណានៅកាលនុង។

ក៖ ចាស!

ខ៖ ចឹងហើយវាចេះតែនៅ!! នៅក្នុងភូមិខ្ញុំហ្នឹងអស់ច្រើនណាស់។

ក៖ ចឹង!ចំណែកទ្រាវិញតើគេមានបានអោយទ្រាទៅធ្វើអ្វីទៀតអត់?

ខ៖ ខ្ញុំគេអោយទៅភ្ជួរដី ទាល់តែដាច់ហ្នឹងតែម្តង។

ក៖ ចាស!ចឹងកាលភ្ជួរនុងទ្រាចេះភ្ជួរតាំងពីនៅពីក្មេងម៉េសហេសទ្រា?

ខ៖ បាទ! ខ្ញុំធ្លាប់ភ្ជួរមកពីសង្គមមក!!...

ក៖ អូ! …

ខ៖ ឪពុករបស់ខ្ញុំឈឺ ចឹងហើយគាត់ធ្វើអ្វីមិនកើត ខ្ញុំនេះរៀនផង ទៅភ្ជួរដីផង!។

ក៖ ចឹងទ្រាអត់មានជួបការលំបាកអីនោះទេ! ចឹងហើយទ្រាបានដូចថាអត់មានសូវ មានកំលាំងកំហែងអីចឹងហេស?

ខ៖ អត់សូវមានកំលាំងបាទ! ស៊ីវាមិនគ្រាប់គ្រាន់ !...

ក៖ អូ…

ខ៖ របស់យើងដែរថាដាំបានហើយនុងវាមិនអោយស៊ី! ចូលចេកអីវាស៊ីតែវាអត់អោយស៊ី។

ក៖ ចឹងទ្រាចូលរៀបរាប់អំពីដូចថាទ្រព្យសម្បត្តិអីកាលនុងយ៉ាងម៉េចដែរ របស់ទ្រព្យយើងដែរខំរកកាលពីដើម?

ខ៖ ទ្រព្យសម្បត្តិរបស់យើងដូចជាចានឆ្នាំងអី អត់មានអោយមាន មានតែខ្លួនតែម្តងនុង!

ក៖ ចាសគេឡើងមកប្រមូលយកទៅ?

ខ៖ បាទ! យកទៅអស់រលីង! អស់យកទៅទុកនៅឃ្លាំង។

ក៖ ចឹងយើងអត់មានសិទ្ធិនោះទេ?

ខ៖ យើងអត់មានសិទ្ធិនោះទេ!

ក៖ អត់មាននោះទេទ្រា?

ខ៖ បាទ! អត់មាននោះទេ សូម្បីតែដំណាំដាំដុះនៅផ្ទះបានផលក៏វាមិនអោយបេះស៊ីផង។ គ្មានសិទ្ធិជារបស់យើង!...

ក៖ ចាសទ្រា!ចឹងទ្រាចូលរៀបរាប់មើលថា តើនៅក្នុងរបបនុងតើទ្រាមានការចង់ចាំអ្វីខ្លះ?ចូលជាការ ដែលគេអោយទ្រាទៅភ្ជួរនុង តើវាមានជួបឧបសគ្គអីយ៉ាងម៉េចខ្លះហើយរៀបរាប់ទៅមើល!! …

ខ៖ ហូបមិនឆ្អែកហើយចឹងវាដែលមិនសូវស៊ី! ដាំពោតកើតគេមិនអោយដុត បើសិនជាហ៊ានដុតស៊ី គេយកទៅវ៉ៃចោល។ធ្វើស្រូវកើតដែលតែគេមិនអោយយើងស៊ីបានគ្រាប់គ្រាន់ មិនដឹងជាយ៉ាងម៉េច ខ្ញុំចេះតែឆ្ងល់ដែរកាលជំនាន់នុង នេះបង្អត់តែម្តង។

ក៖ ចឹងក៏ប៉ុន្តែអត់មានអ្នកណាគេហ៊ាននិយាយថាមាត់និយាយទេ?

ខ៖ អូសអត់មានអ្នកណាគេហ៊ាននិយាយនោះទេ! អត់ហ៊ានទេ!

ក៖ ចឹង! នាំគ្នាធ្វើបានស្រូវម៉ាគន ហើយបានផលម៉ាគគោមិនក៏មិនអោយគ្នាស៊ី!

ខ៖ អត់ហ៊ាននិយាយ ចេះតែឆ្ងល់ដែរ។

ក៖ ធ្វើការងារហួសកំលាំង អោយស៊ីមិនគ្រាប់មិនគ្រាន់! ….

ខ៖ វាទូរទៅ ចឹងទៅហើយ អ្នកដឹង ក៏ប៉ុន្តែក្មេងសារក្រោយវាមិនដឹង បើសិនជាជំនាន់ម៉ាស្របាខ្ញុំនេះដឹងទូទៅហើយវាវេទនា ក៏ប៉ុន្តែដឹងថានៅក្នុងស្រុកព្រៃឈរអីនេះដឹងថាគេបានបាយគ្រិន តែបើសិនជានៅស្រុកកងមាសនេះអត់នោះទេ បើសិនជាតាមខ្ញុំមើល​វាដូចជាវេទនាគ្រាប់តែគ្នា។

ក៖ ចឹង! ទ្រារហូតមកដល់ដាច់ពីរបបប៉ុលពតមក តើទ្រាជួបប្រពន្ធកូនវិញហេសទ្រា?

ខ៖ បាទ! ខ្ញុំអត់អីនោះទេ បានដាច់មកបានមកជួបបងប្អូនម្តាយឪ ហើយដាច់តែបងប្អូនខ្លះកាលជំនាន់ប៉ុលពតយកទៅវ៉ៃចោលនោះបាត់!។

ក៖ ចឹងចុះផ្ទះអីនៅដ៏ដែរវិញ គេអត់រុះអត់អីនោះទេហ៎?

ខ៖ ផ្ទះគេអត់រុះនោះទេ! តែគេទំលាក់ឆេះ កាលជំនាន់លន់ណល់។

ក៖ អូ! គេទំលាក់ឆេះ កាលជំនាន់លន់ណល់! ហើយចុះបន្ទាប់មកដាច់ហើយទ្រាបានប្រកបធ្វើអ្វី?

ខ៖ មកធ្វើស្រែវិញ! តាមរបបគេចែកអោយ!!​នៅពេលឆ្នាំដាច់មក។

ក៖ ចឹង! រដ្ឋគេចែករបបអោយចឹង?

ខ៖ បាទ! បានធ្វើស្រែធ្វើចំការទៅ!...

ក៖ ចឹងធ្វើទៅតើទ្រាមានជួបផលលំបាកយ៉ាងម៉េចខ្លះដែរទ្រា?

ខ៖ អត់មានជួបការលំបាកអីខ្លះទៀតនោះទេ អត់មានការលំបាកអីទេបាទ ខ្វះប៊ូតទឹកមក យើងសព្វថ្ងៃនេះយើងមានម៉ាស៊ីនមានអីគ្រាប់គ្រាន់ ចឹងវាអត់មានលំបាកអី។

ក៖ ចឹងហើយមកដល់ពេលឥឡូវនេះក៏វាអត់មានលំបាកអី ឬក៏មានការខ្វះទឹកខ្វះអីដែរ!

ខ៖ បាទវាមិនខ្វះនោះទេកន្លែងខ្ញុំ!...

ក៖ ចឹងមានម៉ាស៊ីន!...

ខ៖ កន្លែងរបស់ខ្ញុំអត់មានខ្វះនោះទេ សំបូរទឹក សំបូរម៉ាស៊ីន!

ក៖ ចឹងកាលពីរដ្ឋគេចែករបបអោយនុង តើមានក្បាលប៉ុន្នាន ហើយបណ្តោយប៉ុន្នានដែរទ្រា?

ខ៖ កាលនុងម្នាក់បានប៉ុន្នាននោះទេ!ពេលនុងតាមដីស្រែគេអត់មានបានវាស់នោះទេ!​គេចេះតែចង្អុលបង្ហាញចឹងទៅ ថាមួយគ្រួសារនេះយកប៉ុណ្ណេះ ហើយដល់គ្រួសារនោះយកប៉ុណ្ណោះចឹងទៅ។

ក៖ ចាស!

ខ៖ តាមគ្នាតិចនិងគ្នាច្រើនចឹងទៅណា!

ក៖ ចាសចឹងដីនុងទ្រាមានបានប្រកបមុខរបរនឹងទៅតើយកមកផ្គត់ផ្គង់នៅក្នុងគ្រួសារគ្រប់គ្រាន់ដែរឬទេ?

ខ៖ បាទ! អត់អីនោះទេ! ខ្ញុំគ្រាប់គ្រាន់! …

ក៖ ចឹងទីធ្លាដីនេះគេកេរពីឪពុកម្តាយម្តាយឬក៏?

ខ៖ ពីឪពុកម្តាយមក! នៅកន្លែងហ្នឹង ដល់រួចទៅនៅកន្លែងហ្នឹងទៀតចឹងទៅ។

ក៖ ម្តាយខាងទ្រាឬក៏ខាងប្រពន្ធ?

ខ៖ នៅខាងខ្ញុំ! ចាស!

ក៖ ចាស ហើយចឹងទៅមានក្បាលប៉ុន្នាននិងទទឹងបានប៉ុន្នានដែរទេ?

ខ៖ ដីនេះបានក្បាល១៣តែបណ្តោយមិនដឹងថាបានប៉ុន្នាននោះទេ ប្រហែលជាបាន៩០ សព្វថ្ងៃហ្នឹង។

ក៖ ចឹងផ្ទះហ្នឹងទ្រារកដោយកំលាំងញើសឈាមរបស់ទ្រាតែម្តង?

ខ៖ បាទ! ដោយញើសឈាមខ្លួនឯង!...

ក៖ ចឹងតើទ្រាពេលលើកនុងតើអស់ប៉ុន្នានដែរ?

ខ៖ ទេ អត់មានដឹងទេ!កាលនុងនោះ! វាភ្លេចអស់ទៅណា!

ក៖ ចឹងកាលលើកនុងវានៅក្នុងឆ្នាំណាដែរទ្រា?

ខ៖ វាយូរដែរហើយ ពេលដាច់ប៉ុលពតចំនួនបានប៉ុន្នានឆ្នាំដែរ ទិញផ្ទះចាស់គេ៥ជី​នៅកាលនុងហើយរួចយកមកធ្វើទៅ បន្ថែមទៀតចឹងទៅ បានទិញផ្ទះចាស់គេ។

ក៖ ទ្រាមុននឹងបញ្ចប់តើទ្រាមានពាក្យពេចន៏ដើម្បីផ្តាំផ្ញើដល់កូនចៅជំនាន់ក្រោយ?

ខ៖ ហាស!

ក៖ ផ្តាំផ្ញើតើទ្រាមានបទពិសោធន៏អ្វីខ្លះ?

ខ៖ បទពិសោធន៏អីហ៎?

ក៖ នៅក្នុង១ឆាកជីវិតហ្នឹងណា!

ខ៖ នៅក្នុង១ឆាកជីវិតនេះ គឺមានតែខ្ញុំនោះទេ ដែលកើតមកដឹងច្រើនជាគេ គឺបានកើតទាន់បានដឹងច្រើនសង្គម។

ក៖ ចាស!

ខ៖ វាលំបាកក៏ដឹងអាស្រណុកក៏ដឹង ហើយសព្វថ្ងៃនេះ វាជាសតែអ្នកធ្វើរកនោះទេ អ្នកដែលមិនធ្វើរកមិនបានដឹងនោះទេ បើសិនជាគេធ្វើរកដឹងធ្វើហូបហើយ។

ក៖ ចឹងទ្រាមានបទពិសោធន៏ចឹងហើយ !...

ខ៖ បាទ!

ក៖ ចឹងតើមានពាក្យផ្តាំផ្ញើដល់កូនចៅបងប្អូន ជំនាន់ក្រោយយ៉ាងម៉េចខ្លះទៅ ថាអោយចេះអ្វី ដូចថានៅក្នុងសង្គមហ្នឹងដូចថា នៅក្នុងសង្គមនេះមានសន្តិសុខចឹងណាទ្រា?

ខ៖ បាទ!

ក៖ អោយសំបូរសប្បាយចឹង!

ខ៖ បាទអោយសំបូរសប្បាយតាមសង្គមហ្នឹង វាសំបូរសប្បាយហើយ អោយតែធ្វើតាមគេ វាខូចតែយើងមិនបានធ្វើតាមនោះទេសព្វហ្នឹងហ៎!!

ក៖ ចាស!

ខ៖ ចឹងបានថាក្មេងៗវាបានចេះទៅចឹង វាលំបាក!....

ក៖ ចឹងបានថាអោយទ្រាមានពាក្យពេចន៏ចឹងទៅ!

ខ៖ ចាសអោយតាមសង្គមនុងវាដឹកនាំចឹងបានល្អហើយវាខូចតែយើងនុងណា! ចឹងចេះតែថាសង្គមនុងយ៉ាងម៉េច! បើសិនជាគេថាមិនអោយជក់ យើងជក់ ចឹងនេះយើងលំបាកដែរណា គេមិនអោយទៅលួចចឹងយើងទៅលួចចឹងវាលំបាកដែរ។

ក៖​ចឹងផ្តាំផ្ញើអោយក្មេងៗជំនាន់ក្រោយហ្នឹងជៀសផុតពីអ្វីចឹង?

ខ៖ អោយជៀសផុតពីគ្រឿងញៀនយើងហ្នឹង កុំអោយមានជួបប្រទះ។

ក៖ ចាស! អោយមានចឹងទៅ ហើយអោយចេះថែរក្សានូវអ្វីទៀតទ្រា?ថែរក្សាដូចជា?

ខ៖ សង្គមខ្ញុំបើសិនជាតែថាប្រធានភូមិនិងប៉ូលីសអីមិនដែលបានមកស្តីប្រដៅខ្ញុំបាន១ម៉ាតដេស។

ក៖ ចាស!

ខ៖ ព្រោះអីខ្ញុំមិនចេះខុស រឿងអីបានថា!! សួរតែមេឃុំគ្រូទ្រីសព្វថ្ងៃនេះទៅ!! បានរៀនជាមួយនឹងគ្នា។តាំងពីរៀនមកទាល់គេបានមេឃុំទៀត មិនដែលមានអ្នកណាហៅខ្ញុំទៅស្តីអោយនោះទេ ព្រោះមិនបានធ្វើខុសអ្វី មានតែប្រដៅកូនចៅអោយខំធ្វើល្អ ខំប្រឹងរកស៊ី!! អាហ្នឹងចឹង។

ក៖ អស់ហើយចឹងហេសទ្រា?

ខ៖ បាទ!

ក៖ ចឹង! ខ្ញុំសូមអរគុណដល់ទ្រាច្រើនដែលបានចំណាយពេលវេលា ដែលមានតំលៃអនុញ្ញាតអោយខ្ញុំធ្វើការសម្ភាសដឹងអំពីជីវៈប្រវត្តិរបស់ទ្រាណាទ្រា!

ខ៖ បាទ!

ក៖ ចាសចឹង! ខ្ញុំសូមថតរូបរបស់ទ្រា ១ប៉ុសនិងបទសម្ភាសនេះយកទៅដាក់នៅសកលវិទ្យាល័យBYUនៅUSA…

ខ៖ បាទ!

ក៖ ចាសខ្ញុំសូមជូនទ្រាអោយមានអាយុវ​ណ្ណៈសុខៈពាលៈ កុំម្បីឃ្លានឃ្លាតឡើយ! ខ្ញុំជម្រាបលាណាទ្រា!!...

ខ៖ បាទ!!